A. Názov kvalifikácie: manikér – pedikér

B. Číselné označenie (kód ISCO-08): 5142

C. Povolanie, ktorého sa kvalifikácia týka: kozmetici a podobní pracovníci

D. Kvalifikačný štandard – 5142 manikér – pedikér 
•	Táto kvalifikácia je popísaná vo forme kvalifikačného štandardu a hodnotiaceho štandardu. Kvalifikačný štandard sa skladá z vedomostí, zručností a schopností.
•	V tomto kvalifikačnom štandarde sú stanovené odborné vedomosti a odborné zručnosti, potrebné na výkon daného povolania. 
•	Všeobecné schopnosti sú neoddeliteľnou súčasťou každej kvalifikácie a úroveň ich nadobudnutia je popísaná a obsiahnutá v hodnotiacom štandarde.  
•	Odborné schopnosti definujú požiadavky potrebné  na výkon odbornej činnosti  v rámci každej kvalifikácie a úroveň ich nadobudnutia je popísaná a obsiahnutá v hodnotiacom štandarde
•	Predmetom akreditácie vzdelávacieho programu je iba vzdelávacia činnosť zameraná na získanie odborných vedomostí a odborných zručností jednotlivca.

Odporúčaný minimálny rozsah kvalifikácie: 500 hodín 
z toho teória: 150 hodín
z toho prax: 350 hodín

Odborné vedomosti pre úplnú kvalifikáciu
	Odborné zručnosti pre úplnú kvalifikáciu
	
MANIKÉR – PEDIKÉR vie/pozná:

-	základy zdravovedy – o stavbe ľudského tela, o jeho funkciách a sústavách, o imunológii, mikrobiológii, epidemiológii, správnej životospráve, hygiene,
-	základy z ortopédie – o anatómii hornej a dolnej končatiny, chorobách kostí, kĺbov, o vrodených chybách a deformáciách horných a dolných končatín, o správnom používaní ortopedických pomôcok,
-	základy z dermatológie – o anatómii a fyziológii kože, o príčinách a prejavoch kožných chorôb,
-	základy z technológie – o pracovisku manikúry – pedikúry, o prístrojovom vybavení prevádzky, o profesionálnych pomôckach v manikúre a v pedikúre,
-	základy starostlivosti o ruky, nohy, nechty,
-	kozmetické suroviny a prípravky používané pri manikúre a pedikúre,
-	technologické postupy pri ošetrovaní rúk a nôh, pri depilácii, epilácii, 
-	základy estetickej a výtvarnej výchovy a nechtového dizajnu,
-	správne využívanie farieb, materiálov, geometrických útvarov, maliarskych techník, metód zdobenia horných a dolných končatín a moderných trendov nechtového dizajnu, 
-	vymenovať komplex opatrení, ktoré vedú k odstraňovaniu a usmrcovaniu mikroorganizmov v prostredí, na predmetoch, bez ohľadu na stupeň ich počtu.
	MANIKÉR – PEDIKÉR je zručný v oblasti:

-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti manikúry a pedikúry,
-	ovládania prevádzkového poriadku, dezinfekcie, dezinsekcie, sterilizácie a jej druhov, vybavenia prevádzky, 
-	postupu kúpeľov pre ruky a nohy,
-	masáže a gymnastiky rúk a nôh,
-	pracovného postupu pri klasickej manikúre, francúzskej manikúre, japonskej manikúre, lakovaní,
-	správnej aplikácie kozmetických prípravkov pri manikúre a pedikúre,
-	práce s prístrojmi (infračervené a ultrafialové žiariče, parafínová vanička, prístroje na suchú manikúru a pedikúru, odsávacie zariadenia),
-	ošetrovania nôh (pľuzgierov, mozoľov, kurieho oka), nechtov a ich lakovanie,
-	depilácie a epilácie horných a dolných končatín,
-	suchej manikúre a pedikúre,
-	nových trendov v manikúre (pracovný postup pri živicových nechtoch, porcelánových nechtoch, modelovanie gélom na šablónu, zdobenie nechtov, metódy maľovania a zdobenia horných a dolných končatín a rôzne techniky nechtového dizajnu,..).

Odporúčaný minimálny rozsah špecializácie: 284 hodín
z toho teória: 104 hodín
z toho prax: 180 hodín

Odborné vedomosti pre čiastočnú kvalifikáciu	Odborné zručnosti pre čiastočnú kvalifikáciu	
MANIKÉR vie/pozná:
-	anatómiu nechtu, skladanie nechtu,
-	popísať zmeny na nechtoch súvisiace s poruchami zdravia,
-	ošetrujúce prípravky na poškodené prirodzené nechty (suché, lámavé, mäkké) a dokáže ich aplikovať na základe analýzy nechtov,
-	dôležité funkcie hornej končatiny,
-	kožné zmeny na hornej končatine,
-	osobitné formy stvrdnutej kože, vírusové ochorenia (obyčajné bradavice, kurie oká – výskyt, prejavy, liečba, povolené úkony v manikérskych službách),
-	mykotické infekcie, alergie, benígne a malígne kožné zmeny (výskyt, prejavy, liečba, povolené úkony v manikérskych službách),
-	pracovné nástroje a ich použitie,
-	pracovné postupy pri mokrej, suchej manikúre, modelovaní nechtov, lakovanie nechtov,
-	pracovné nástroje a ich použitie,
-	materiály, ich zložky, ktoré sa používajú v manikúre na ošetrenie prirodzených nechtov (biologicky aktívne látky, gély, AHA kyseliny, vosky, oleje) a pri modelovaní nechtov (rozpúšťadlá, laky).	MANIKÉR je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti manikúry,
-	ovládania prevádzkového poriadku, dezinfekcie, dezinsekcie, sterilizácie a jej druhov, vybavenia manikérskej prevádzky,
-	používania pracovných nástrojov potrebných k výkonu manikérskych služieb,
-	masáže rúk, v aplikácii  parafínového  zábalu na ruky,
-	mokrej manikúry:
•	dezinfekcia rúk,
•	skrátenie nechtu pilovaním, 
•	zmäkčenie nechtového lôžka,
•	nanášanie laku,
-	ošetrenia poškodených prirodzených nechtov,
-	odstraňovania kožných zmien v povolených úkonoch v manikúre,
-	prevedenia klasickej francúzskej manikúry, japonskej manikúry
-	techniky modelovania nechtov akrylovou a gélovou technikou.

Odporúčaný minimálny rozsah špecializácie: 284 hodín
z toho teória: 104 hodín
z toho prax: 180 hodín
Odborné vedomosti pre čiastočnú kvalifikáciu	Odborné zručnosti pre čiastočnú kvalifikáciu	
PEDIKÉR vie/pozná:
-	anatómiu nechtu, skladbu nechtu,
-	popísať zmeny na nechtoch súvisiace s poruchami zdravia,
-	ošetrujúce prípravky na poškodené prirodzené nechty (suché, lámavé, mäkké) a dokáže ich aplikovať na základe analýzy nechtov,
-	vymenovať dôležité funkcie dolnej končatiny,
-	kožné zmeny na dolnej končatine,
-	osobitné formy stvrdnutej kože, vírusové ochorenia (obyčajné bradavice, kurie oká – výskyt, prejavy, liečba, povolené úkony v pedikérskych službách),
-	mykotické infekcie, alergie, benígne a malígne kožné zmeny (výskyt, prejavy, liečba, povolené úkony v pedikérskych službách),
-	pracovné postupy pri mokrej, suchej pedikúre, modelovaní nechtov, lakovanie nechtov,
-	charakterizovať pracovné nástroje a popísať ich použitie,
-	materiály, ich zložky, ktoré sa používajú v pedikúre na ošetrenie prirodzených nechtov (biologicky aktívne látky, gély, AHA kyseliny, vosky, oleje) a pri modelovaní nechtov (rozpúšťadlá, laky),
-	ortopedické vady a choroby pedikérskej praxe,
-	odlišnosti pokožky tváre od pokožky nôh v súvislosti s ošetrujúcimi prípravkami na hydratáciu a ošetrujúcimi prípravkami s obsahom tuku a olejov,
-	chemické zloženie prípravkov (lakov, rozpúšťadiel) v prevencii proti alergiám, ale aj v predchádzaní požiarom. 	PEDIKÉR je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti pedikúry,
-	ovládania prevádzkového poriadku, dezinfekcie, dezinsekcie, sterilizácie a jej druhov, vybavenia pedikérskej prevádzky,
-	používania pracovných nástrojov potrebných k výkonu pedikérskych služieb,
-	diagnostiky (analýzy) aktuálneho stavu chodidla, pokožky nôh, nechtov – zostavenie ošetrujúcich krokov,
-	použitia vhodných ošetrujúcich prípravkov s ich popisom účinkov na ošetrenie normálnej, suchej, potivej pokožky nôh,
-	ošetrenia diabetickej nohy v pedikúre,
-	ošetrenia zhrubnutej a popraskanej pokožky na chodidle, 
-	ošetrenia zarastených nechtov,
-	ošetrenia kurieho oka,
-	ošetrenia pľuzgierikov na nohe,
-	pracovného postupu pri nechtovej náhrade,
-	masáže nôh,
-	prípravy regeneračných a relaxačných doplnkových ošetrení: peeling, relaxačné kúpele nôh, masky, zábaly,
-	lakovania nechtov,
-	modelovania nechtov, zdobenia nechtov.	

E. HODNOTIACI ŠTANDARD

•	V procese uznávania výsledkov ďalšieho vzdelávania a overenia a hodnotenia odbornej spôsobilosti  v rámci tejto kvalifikácie môže každá fyzická osoba požiadať o vykonanie skúšky. Úroveň nadobudnutých všeobecných schopností je súčasťou hodnotiaceho štandardu (minimálna požiadavka úrovne ISCED 2C).
•	Skúšku bude tvoriť teoretická časť a praktická časť v závislosti od charakteru pracovnej činnosti, na ktorej výkon sa overuje dosiahnutá odborná spôsobilosť a ktorá je určená hodnotiacim štandardom. 
•	Pri zostavovaní učebného plánu vzdelávacieho programu sa sústreďte na to, aby absolvent akreditovaného vzdelávacieho programu vedel na skúške preukázať odborné vedomosti a odborné zručnosti na požadovanej úrovni všeobecných schopností zadefinovaných v hodnotiacom štandarde. 

Predmetom overenia a hodnotenia bude:

I. Prehľad teoretických vedomostí z hygieny, anatómie, dermatológie, popisu technológie pracovných postupov v manikúre a v pedikúre:
•	Poznatky spojené s vymenovaním komplexných opatrení, ktoré vedú k odstraňovaniu a usmrcovaniu mikroorganizmov v prostredí (ďalej dezinfekcia, sterilizácia, dekontaminácia, zdravotné riziká).
•	Mechanické poškodenie pokožky, kurie oká, druhy kurieho oka.
•	Vírusové ochorenia, ekzémy, mykotické infekcie nechtov a kože.
•	Choroby nechtov, benígne a malígne kožné zmeny.
•	Skladba kože, funkcia kože, biochemické procesy prebiehajúce v pokožke.
•	Anatómia nechtu, skladba nechtu.
•	Zmeny na nechtoch súvisiace s poruchami zdravia.
•	Doporučené ošetrenie, ošetrujúce prípravky pre normálne, poškodené, mäkké a flexibilné nechty.
•	Kostra hornej končatiny, krvný obeh, poruchy ciev.
•	Kostra dolnej končatiny, krvný obeh, poruchy ciev, ortopedické vady v pedikérskej praxi.
•	Pracovný postup pri mokrej, suchej manikúre a pedikúre.
•	Pracovný postup pri modelovaní nechtov.
•	Pracovné nástroje, ich použitie.
•	Kozmetické prípravky na ošetrenie nechtov (vitamíny, antioxidanty, oleje, parafín, AHA kyseliny, peelingy).
•	Kozmetické prípravky používané pri modelovaní nechtov.
•	Laky, zloženie lakov.
•	Technologické postupy pri klasickej francúzskej manikúre.
•	Diagnostika aktuálneho stavu kvality prirodzených nechtov, zostavenie ošetrujúcich krokov, doporučené kozmetické prípravky (regeneračné, zábaly, atď.), poradenská činnosť.

II. Praktická časť:
•	Diagnostika (analýza kvality prirodzených nechtov).
•	Vhodná voľba ošetrovacích krokov, ich popis.
•	Príprava pracovných nástrojov (ich popis a opis použitia počas pracovného úkonu).
•	Príprava ošetrujúcich regeneračných prípravkov (popis účinných zložiek v nich).
•	Prevedenie mokrej pedikúry (dezinfikovanie vaničky, dezinfikovanie nástrojov, namáčanie, ostrihanie nechtov kliešťami, zatláčanie kože okolo nechtov, odstránenie hyperkeratózy, zabrúsenie pokožky pilníkom na spodnej časti chodidla, dohladenie pokožky chodidiel – spodnej a vrchnej časti chodidla).
•	Starostlivosť o nohy (peeling, zábaly, masáž nôh).
•	Starostlivosť o ruky a nechty (peeling, masáž rúk, aplikácia parafínového zábalu).
•	Prevedenie mokrej manikúry (dezinfekcia rúk, zmäkčenie nechtového lôžka, zapilovanie špičky).
•	Prevedenie lakovania: lakovanie na červeno, klasická francúzska pedikúra.
•	Zdobenie nechtov.